אלברט איינשטיין

.
| --- | --- |

איינשטיין בעת הרצאה בווינה, 1921
 לידה:  14 במרץ 1879 הקיסרות הגרמנית אולם, וירטמברג, גרמניה
 פטירה:  18 באפריל 1955 (בגיל 76) ארצות הברית פרינסטון, ניו ג'רזי, ארצות הברית
 ענף מדעי:  פיזיקה
 מקום מגורים:  גרמניה, איטליה, שווייץ, ארצות הברית
 מקום לימודים:  גימנסיית לואיטפולד (1894)  בית הספר הקנטוני הישן באאראו (ספטמבר 1896)  המכון הטכנולוגי של ציריך (1900)  אוניברסיטת ציריך (30 באפריל 1905) 
 מנחה לדוקטורט:  אלפרד קליינר, היינריך בורקהארט, היינריך פרידריך ובר 
 מוסדות:  משרד הפטנטים הממשלתי בשווייץ (16 ביוני 1902–1909)  אוניברסיטת פרינסטון (1933–1955)  אוניברסיטת ברן (1908–1909)  החברה הפיזיקלית הגרמנית (1916–1918)  אוניברסיטת הומבולדט של ברלין (1914–1933)  חברת הקייזר וילהלם (1917–1933)  אוניברסיטה הגרמנית בפראג (ינואר 1911–אוקטובר 1912)  אוניברסיטת ליידן (21 בספטמבר 1920–13 ביולי 1946)  המכון הטכנולוגי של ציריך (אוקטובר 1912–1914)  אוניברסיטת ציריך (1909–1911)  האקדמיה הפרוסית המלכותית למדעים (1914–1933)  המכון למחקר מתקדם  אוניברסיטת ליידן  אוניברסיטת קארל בפראג  ברן  אוניברסיטת קליפורניה בברקלי 
 תלמידי דוקטורט:  לאו סילארד 
 פרסים והוקרה:  עמית כבוד של החברה המלכותית טה אפראנגי  פרס המהגרים הגדול (2009)  חבר האקדמיה הלאומית למדעים (1942)  מדליית פרנקלין (1935)  פרס ג'וסיה וילארד גיבס (1934)  פרס פייר ז'נסן (1931)  מדליית מקס פלאנק (1929)  פור לה מריט  מדליית זהב של החברה המלכותית לאסטרונומיה (1926)  מדליית קופלי (1925)  חבר זר של החברה המלכותית (5 במאי 1921)  מדליית מאטאוצ'י (1921)  פרס נובל לפיזיקה (1921)  אות מסדר ההצטיינות במדעים ואמנויות של גרמניה  מדליית ברנרד על שירות ראוי לשבח למדע (1920) 
 בן או בת זוג:  מילבה מאריץ' (16 בינואר 1903–14 בפברואר 1919)  אלזה איינשטיין (1919–20 בדצמבר 1936) 
 צאצאים:  האנס אלברט איינשטיין, אדוארד איינשטיין, Lieserl (Einstein) 
 תרומות עיקריות
 תורת היחסות הפרטית, תורת היחסות הכללית, האפקט הפוטואלקטרי, מכניקת הקוונטים, חקר התנועה הבראונית ותופעות רבות במכניקה סטטיסטית
 חתימה:   
 
פסל של אלברט איינשטיין באוניברסיטת תל אביב
פסל של אלברט אינשטיין בקמפוס האוניברסיטה העברית בגבעת רם. הפסל הוא גאורגי פראנגוליאן (2015)
אלברט איינשטיין (בגרמנית: ‏Albert Einsteinקובץ:De-Albert Einstein.oga‏Ⓘ‏‏; 14 במרץ 1879 – 18 באפריל 1955) היה פיזיקאי יהודי-גרמני-אמריקאי, מגדולי המדענים בכל הזמנים.
איינשטיין נחשב לגדול התאורטיקנים, לצד אייזק ניוטון, אבי המכניקה הקלאסית. שם משפחתו הפך מילה נרדפת לגאונות. הוא זכה לפרסום עולמי ברבע הראשון של המאה ה-20 בזכות תורת היחסות אותה פיתח (תורת היחסות הפרטית ותורת היחסות הכללית), אשר שינתה את מה שהיה ידוע עד אז על מהותם של הזמן, המרחב, המסה, התנועה וכוח הכבידה. כן נודע בזכות תרומותיו לתחומי מכניקת הקוונטים והמכניקה הסטטיסטית ולהסברת האפקט הפוטואלקטרי. בגין תרומתו הייחודית בנושא האחרון זכה בפרס נובל לפיזיקה בשנת 1921.
מלבד חלקו המכריע בפיתוח תחומי המדע, התבטא ופעל גם בנושאים אקטואליים והיה סוציאליסט נלהב. ב-1932, טרם עליית הנאצים לשלטון ובשל התגברות האנטישמיות בגרמניה ובפרט תנועת הפיזיקה הגרמנית שיצאה נגד איינשטיין, עבר להתגורר וללמד בארצות הברית. אף שהגדיר את עצמו פציפיסט, חתם איינשטיין על מכתב איינשטיין-סילארד שנכתב לנשיא רוזוולט ועודדו לקדם פיתוח של נשק גרעיני בארצות הברית לפני שגרמניה הנאצית תגיע ליכולת זו. עם זאת, לאחר הטלת פצצת האטום בהירושימה ונגסאקי, היה איינשטיין מן הדוברים הראשיים שקראו להחרמת הנשק הגרעיני, ואף הקים את "ועדת החירום של מדעני האטום" למטרה זו.
מלבד פעילותו המדעית, איינשטיין היה ידוע בתמיכתו בציונות ובמדינת ישראל. יחד עם ידידו חיים ויצמן הוא פעל נמרצות להקמת האוניברסיטה העברית בירושלים, וכיהן כיו"ר המועצה האקדמית שלה. בצוואתו ציווה להוריש לאוניברסיטה את כל כתביו. עם זאת דחה את הצעתו של דוד בן-גוריון לכהן כנשיא המדינה לאחר פטירת חיים ויצמן.